b'\n_START_ARTICLE_\nTonje Angelsen\n_START_SECTION_\nKarriere\n_START_PARAGRAPH_\nAngelsen  ble i 2006 ansett som stortalent i norsk h\xc3\xb8ydehopp da hun satt norsk aldersrekord med 1,82 m som 16-\xc3\xa5ring. Etter det slet hun med blant annet en korsb\xc3\xa5ndskade og hun stagnerte noe frem til 2009.\n_START_SECTION_\n2010\n_START_PARAGRAPH_\nI 2010 klarte hun med ny personlig rekord p\xc3\xa5 1,89 m noe overraskende A-kravet til EM 2010 under en h\xc3\xb8ydehoppkonkurranse i B\xc3\xa6rum (Tryvinglekene), juni 2010.\n_START_SECTION_\n2011\n_START_PARAGRAPH_\nI februar 2011 vant hun NM innend\xc3\xb8rs med ny personlig rekord p\xc3\xa5 1,91 m. Under EM innend\xc3\xb8rs i Paris tre uker senere forbedret hun seg til 1,92 m. Sommersesongen startet med flere hopp over 1,89 m f\xc3\xb8r hun p\xc3\xa5 16. juli under U23-EM i Ostrava, Tsjekkia klarte \xc3\xa5 egalisere sin innend\xc3\xb8rs personlig bestnotering p\xc3\xa5 1,92 m (4.-plass). Hun deltok i VM i friidrett 2011 i Daegu, S\xc3\xb8r-Korea, men klarte ikke \xc3\xa5 kvalifisere seg til A-finalen.\n_START_SECTION_\n2012\n_START_PARAGRAPH_\nSom sesong\xc3\xa5pning klarte Angelsen p\xc3\xa5 et lokalt stevne i Trondheim \xc3\xa5 forbedre sin personlige innend\xc3\xb8rsrekord til 1,93 m. Det var ogs\xc3\xa5 kvalifiseringskravet til VM i friidrett innend\xc3\xb8rs 2012 i Istanbul, Tyrkia. Der klarte hun ikke \xc3\xa5 kvalifisere seg til finalen (1,88m)._NEWLINE_I februar ble hun nordisk mester i h\xc3\xb8ydehopp innend\xc3\xb8rs, med 1,93 meter. _NEWLINE_Den 24. mai hoppet hun 1,95 meter p\xc3\xa5 Bislet, som var \xc3\xa5rsbeste i Europa. Dette hoppet gjorde ogs\xc3\xa5 at hun kvalifiserte seg til sommer-OL 2012 i London. Hun vant gull ved Znamenskij-minnestevnet i Moskva 17. juni, med 1,95 meter. Den 28. juni tok hun s\xc3\xb8lv under EM i Helsingfors med ny personlig rekord p\xc3\xa5 1,97, kun sl\xc3\xa5tt av Ruth Beitia._NEWLINE_Ved NM i friidrett 2012 i Kristiansand vant hun gull i h\xc3\xb8yde, med 1,90 meter, foran Martine Bye og Katarina M\xc3\xb6genburg. Dette ga henne ogs\xc3\xa5 Kongepokalen.\n_START_SECTION_\n2013\n_START_PARAGRAPH_\nAngelsen slet med \xc3\xb8kende smerter i h\xc3\xb8yrefoten ut\xc3\xb8ver andre halvdel av 2012 og ble operert i januar 2013. Hun mistet dermed inned\xc3\xb8rssesongen.\n_START_SECTION_\n2014\n_START_PARAGRAPH_\nVed EM i friidrett 2014 i Z\xc3\xbcrich kvalifiserte hun seg til finalen, etter at hun greide 1,89 i kvalifiseringen. I finalen greide hun 1,85 og 1,90 p\xc3\xa5 f\xc3\xb8rste fors\xc3\xb8k, men greide ikke den neste h\xc3\xb8yden som var 1,94, og endte dermed p\xc3\xa5 9.-plass i EM.\n_START_SECTION_\n2015-2017\n_START_PARAGRAPH_\nAngelsen hadde en skadepreget sesong i 2015. I 2016 klarte hun \xc3\xa5 kvalifisere seg til OL i Rio med 1,93m kort tid f\xc3\xb8r; under OL n\xc3\xa5dde hun ikke finalen. Beste resultat i 2017 var 1,90m.'